
[bookmark: _Toc9777]Pravni okvir  
 
 
U svrhu dodjele financijskih sredstava osiguranih u Proračunu Općine Oriovac za 2026. godinu za prioritetno područje „Podrška institucionalnom i organizacijskom razvoju vjerskih zajednica“, a u skladu sa zakonskim odredbama Zakona o pravnom položaju vjerskih zajednica („Narodne novine“, broj 83/02 i 73/13), Pravilnika o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Oriovac („Službeni vjesnik Općine Oriovac“, broj 14/25) te Odluke o načinu raspodjele raspoloživih sredstava za financiranje vjerskih zajednica u 2026. godini KLASA: 402-03/26-01/36; URBROJ: 2178-10-01-26-8, objavljuje se Javni natječaj za financiranje vjerskih zajednica u 2026. godini (u daljnjem tekstu: Javni natječaj). 
  
[bookmark: _Toc9778]Opis problema u područjima djelovanja čijem se rješavanju želi pridonijeti  
  
U području djelovanja vjerskih zajednica na području Općine Oriovac postoji potreba za daljnjim jačanjem institucionalne i organizacijske stabilnosti te unapređenjem materijalnih uvjeta za provedbu aktivnosti. Ograničeni resursi i infrastrukturni uvjeti mogu utjecati na kontinuitet rada, kvalitetu programa i mogućnost šireg uključivanja građana u aktivnosti vjerskih zajednica. 
Sustavna podrška institucionalnom i organizacijskom razvoju doprinosi dugoročnoj održivosti djelovanja, učinkovitijem korištenju raspoloživih resursa te jačanju njihove uloge u promicanju solidarnosti, društvene povezanosti te očuvanju kulturnih i duhovnih vrijednosti lokalne zajednice. 
[bookmark: _Toc9779]Opći i specifični ciljevi  
  
Opći cilj Javnog natječaja:  
Jačanje institucionalne i organizacijske stabilnosti vjerskih zajednica na području Općine Oriovac radi osiguravanja kvalitetnog, kontinuiranog i dostupnog djelovanja u interesu lokalne zajednice te očuvanja kulturnih i duhovnih vrijednosti. 
 
Specifični ciljevi Javnog natječaja:  
1. Unaprijediti materijalne uvjete i opremljenost prostora vjerskih zajednica kako bi se osigurali primjereni uvjeti za provedbu programa i okupljanje građana. 
2. Povećati dostupnost i kvalitetu sadržaja za građane kroz potporu razvoju i unapređenju postojećih aktivnosti i programa. 
 
3. Potaknuti dugoročnu održivost djelovanja vjerskih zajednica kroz sustavno ulaganje u njihovu institucionalnu stabilnost. 
4. Doprinijeti jačanju društvene povezanosti, solidarnosti i očuvanju kulturnih i duhovnih vrijednosti na području Općine Oriovac. 
 
[bookmark: _Toc9780]Prihvatljiva prioritetna područja   
  
Vjerske zajednice mogu prijaviti aktivnosti, projekte ili programe za sljedeće prioritetno područje:  
Podrška institucionalnom i organizacijskom razvoju vjerskih zajednica  
Cilj prioritetnog područja je osnaživanje vjerskih zajednica kroz unapređenje njihove organizacije, upravljanja i materijalnih uvjeta rada kako bi mogle kvalitetnije provoditi svoje aktivnosti i pružati usluge zajednici, uz razvoj stabilnih, učinkovitih i transparentnih organizacija koje svojim djelovanjem doprinose društvenoj koheziji, solidarnosti te očuvanju kulturnih i duhovnih vrijednosti lokalne zajednice 
Vjerske organizacije sukladno ovom Javnom natječaju mogu prijaviti samo  jedan projekt ili program po prioritetnom području na razdoblje provedbe od 12 mjeseci.   
Prihvatljivo razdoblje trajanja projekta ili programa je od 01.01.2026. do 31.12.2026. godine te će se odobravati troškovi nastali u navedenom razdoblju neovisno od dana potpisa ugovora.  
  
Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.  
  
 
[bookmark: _Toc9781]Planirani iznosi i vrijednost  
  
Za financiranje projekata u okviru ovog natječaja raspoloživ je iznos od 3.000,00 eura. Aktivnost, projekt ili program se financiraju u 100% iznosu prihvatljivih troškova.   
Planirani iznosi:  
 
Najmanji iznos potpore: 500,00 eura 
Najveći iznos potpore: 3.000,00 eura 
 
[bookmark: _Toc9782]Prihvatljivi prijavitelji  
  
Pravo podnošenja prijave na Javni natječaj za dodjelu financijskih sredstava imaju vjerske zajednice koje: 
· su upisane u odgovarajući registar (Evidencija pravnih osoba Katoličke crkve, Evidencija vjerskih zajednica u Republici Hrvatskoj), 
· su uredno ispunile obveze iz svih prethodno sklopljenih ugovora o financiranju iz proračuna Općine i drugih javnih izvora, 
· nemaju nepodmirenih obveza po osnovi javnih davanja prema državnom proračunu i proračunu Općine, 
· protiv osobe ovlaštene za zastupanje ne vodi se kazneni postupak za kaznena koja se progone po službenoj dužnosti, 
· aktivnost, projekt ili program koji prijavljuju od interesa je za opće dobro i doprinosi razvoju lokalne zajednice. 
 
  
[bookmark: _Toc9783]Troškovi  
  
Odobrena financijska sredstva financijske potpore korisnik je dužan utrošiti isključivo za realizaciju programa/projekta/aktivnosti utvrđenih proračunom projekta i ugovorom.  
  
Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji projekta ili programa utvrđenog ugovorom.  
  
Pod troškovima se podrazumijevaju izravni i neizravni trošak. Izravni troškovi su troškovi koji su neposredno povezani uz provedbu pojedinih aktivnosti predloženog projekta ili programa.   
 
Neizravni troškovi nisu izravno povezani s provedbom projekta ili programa, ali neizravno pridonose postizanju njegovih ciljeva.    
  
  
Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:  
  
−  nastali su za vrijeme razdoblja provedbe programa ili projekta u skladu s ugovorom osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,  
−  moraju biti navedeni u ukupnom predviđenom proračunu programa ili projekta,  
−  nužni su za provođenje programa ili projekta koji je predmetom dodjele financijskih sredstava,  
−  mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu,  
− trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti.  
Pod prihvatljivim izravnim troškovima podrazumijevaju se troškovi kao što su:  
 −  Trošak organizacije manifestacija/natjecanja/treninga, pri čemu je potrebno posebno navesti vrstu i cijenu svake usluge.  
−  Trošak grafičke pripreme i tiskanja materijala (letaka, brošura, časopisa i sl.), uz navođenje vrste usluge, namjene, količine i jediničnih cijena.  
−  Trošak reprezentacije vezane uz organizaciju projektnih ili programskih aktivnosti.  
−  Trošak nabavke opreme koja je potrebna za provedbu aktivnosti, uz specifično navođenje vrste i iznosa.  
−  Trošak promidžbe, uključujući televizijske i radijske prezentacije, održavanje internetskih stranica, obavijesti u tiskovinama, tiskanje promidžbenog materijala i sl.  
−  Trošak prijevoza i smještaja, uključujući izdatke za prijevoz, smještaj, broj osoba, odredište, učestalost putovanja i vrstu prijevoza/smještaja.  
−  Troškovi vezani uz naknade izvođačima aktivnosti, uključujući honorare, troškove izvođenja i druge slične izdatke.  
−  Troškovi nabavke materijala koji je nužan za provedbu aktivnosti, uz navođenje vrste i iznosa materijala.  
−  Troškovi održavanja i uređenja objekata nužnih za provedbu aktivnosti.  
−  Troškovi edukacija, osposobljavanja, seminara i itd. (trošak ne uključuje troškove plaćanja licenci trenera).  
−  Svi ostali izravni troškovi koji su neposredno vezani za provedbu aktivnosti, a koji nisu obuhvaćeni prethodnim točkama.  
  
Osim izravnih troškova, korisniku sredstava može se odobriti pokrivanje dijela neizravnih troškova, poput troškova energije, vode, uredskog materijala, sitnog inventara, telefona, pošte i drugih sličnih izdataka koji nisu izravno povezani s provedbom aktivnosti, projekta ili programa ali neizravno pridonose postizanju njegovih ciljeva. Ukupni iznos neizravnih troškova iznosi najviše 25% od ukupno odobrenog iznosa financiranja iz proračuna Općine.  
  
 U neprihvatljive troškove spadaju:  
· dugovi i stavke za pokrivanje gubitaka ili dugova,  
· dospjele kamate,  
· stavke koje se već financiraju iz javnih izvora,  
· kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta,  
· gubici na tečajnim razlikama,  
· zajmovi trećim stranama  
· trošak zapošljavanja osobe na temelju ugovora o radu na neodređeno vrijeme.  
 
  
[bookmark: _Toc9784]Način podnošenja prijave  
  
Prijava se smatra potpunom ukoliko sadrži sve prijavne obrasce i obvezne priloge, kako je navedeno u Javnom natječaju. Sve stavke prijavnog obrasca moraju biti u potpunosti popunjene, osim ako određena stavka nije primjenjiva za vjersku zajednicu.  
  
Obavezna dokumentacija:  
1. ispunjen, potpisan i ovjeren obrazac opisa aktivnosti, projekta ili programa,  
2. ispunjen, potpisan i ovjeren obrazac proračuna aktivnosti, projekta ili programa,  
3. potpisana izjava o nepostojanju dvostrukog financiranja,  
4. uvjerenje nadležnog suda da se ne vodi kazneni postupak protiv osobe ovlaštene za zastupanje vjerske zajednice i voditelja projekta, ne starije od 6 mjeseci od dana objave natječaja,  
5. potvrda Ministarstva financija/Porezne uprave o stanju javnog dugovanja za prijavitelja, ne 
starija od 30 dana od dana objave natječaja. 
 
    
[bookmark: _Toc9785]Slanje prijave  
  
Prijava sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom te se dostavlja:   
  
1. poštom ili osobnom dostavom u zatvorenoj omotnici u papirnatom obliku na adresu:  
  
OPĆINA ORIOVAC  
Povjerenstvo za provedbu natječaja  Trg hrvatskog preporoda 1  
35250 Oriovac  
  
s  naznakom: „Ne otvaraj – Javni natječaj za financiranje vjerskih zajednica u 2026. godini“.   
  
2. elektroničkim putem na e-mail adresu: opcinaoriovac@gmail.com  s  naznakom: „Ne otvaraj – Javni natječaj za financiranje vjerskih zajednica u 2026. godini“.   
 
Prijava u elektroničkom obliku dostavlja se u formatu koji se može pročitati (PDF format). Ukoliko se natječajna dokumentacija primljena u elektroničkom obliku ne može pročitati, podnositelja prijave će se o tome obavijestiti i zatražiti da je dostavi u ispravnom elektroničkom obliku ili na drugi način u određenom roku. Ako podnositelj prijave to ne učini, smatrat će se da nije podnio prijavu na Javni natječaj.  
Sva pitanja vezana uz ovaj Javni natječaj mogu se postaviti isključivo putem elektronske pošte na adresu: opcinaoriovac@gmail.com   
Rok za prijavu na natječaj je do 14.08.2026. godine.  
  
Prijava je dostavljena u roku ako je na prijamnom pečatu razvidno da je zaprimljena u pošti ili u Općini osobnom dostavom do kraja datuma koji je naznačen kao rok za prijavu na natječaj.  
Sve prijave poslane izvan roka neće biti uzete u razmatranje.  
  
[bookmark: _Toc9786]Procjena prijave i donošenje odluke o financiranju   
  
Za provedbu procjene prijava nadležno je Povjerenstvo za pripremu i provedbu natječaja i ocjenjivanje prijavljenih aktivnosti, projekata i/ili programa koje provode vjerske zajednice (u daljnjem tekstu: Povjerenstvo). Povjerenstvo se sastoji od tri člana.  
  
Po isteku roka za podnošenje prijava na Javni natječaj, Povjerenstvo provodi ocjenu ispunjavanja propisanih (formalnih) uvjeta natječaja. Nakon toga, predsjednik Povjerenstva donosi odluku o tome koje se prijave upućuju u daljnji postupak stručnog ocjenjivanja, a koje se odbijaju zbog neispunjavanja propisanih uvjeta natječaja.  
  
U postupku provjere ispunjavanja propisanih uvjeta Javnog natječaja provjerava se:  
  	 
−  je li prijava dostavljena na pravi natječaj i u zadanome roku,  
−  je li zatraženi iznos sredstava unutar financijskih pragova postavljenih u Javnom natječaju, 
−  ukoliko je primjenjivo, je li lokacija provedbe aktivnosti, projekta ili programa prihvatljiva,  
−  ukoliko je primjenjivo, jeste li prijavitelj prihvatljiv sukladno uputama za prijavitelje natječaja,  
−  jesu li dostavljeni, potpisani i ovjereni svi obvezni obrasci te  
−  jesu li ispunjeni drugi propisani uvjeti natječaja.  
  
Nakon administrativne kontrole svih prijava, Povjerenstvo pristupa njihovom bodovanju.  
  
Prijavljene aktivnosti, projekti ili programi vrednuju se prema sljedećim kriterijima:  
  
−  odnos vrijednosti projekta u odnosu na društvenu korist,  
−  procjena usklađenosti ciljeva programa ili projekata s ciljevima i prioritetnim područjima strateških dokumenata razvoja odnosa Poziva za prijedloge Općine Oriovac,  
−  kvaliteta i relevantnost prijave,  
−  procjena kvalitete aktivnosti i metoda i njihove povezanosti s problemima u zajednici koji se nastoje riješiti provedbom programa ili projekta,  
−  procjena proračuna programa ili projekta,  
−  procjena vladanja mehanizmima upravljanja rizicima u provedbi programa ili projekta,  
−  održivost programa ili projekta,  
−  inovativnost programa ili projekta, odnosno primjena najboljih praksi u odgovarajućem području u rješavanju problema,  −  promocija i vidljivost.  
  
Temeljem provedene procjene prijava koje su zadovoljile propisane uvjete Javnog natječaja, Povjerenstvo će u odluci o ispunjavanju odnosno neispunjavanju propisanih uvjeta natječaja izraditi rang listu odabranih i odbačenih projekata prema ostvarenim bodovima.   
  
Nakon donošenja odluke o aktivnostima, projektima ili programima kojima su odobrena financijska sredstva, Općina će javno objaviti rezultate natječaja s podacima o vjerskim zajednicama, aktivnostima,  projektima  ili programima  kojima  su  odobrena  sredstva  i  iznosima  odobrenih  sredstava financiranja.   
  
Općina će obavijestiti vjerske zajednice čije aktivnosti, projekti ili programi nisu prihvaćeni za financiranje o razlozima nefinanciranja njihovih aktivnosti, projekata ili programa uz navođenje ostvarenog broja bodova po pojedinim kategorijama  ocjenjivanja  i  obrazloženja  iz  opisnog  dijela  ocjene  ocjenjivanih  aktivnosti,  projekata  ili programa.  
  
Vjerske zajednice kojima nisu odobrena financijska sredstva može se na njihov zahtjev u roku od 
8 dana od dana primitka pisane obavijesti o  rezultatima natječaja omogućiti uvid u ocjenu njihove aktivnosti, projekta ili programa uz pravo Općine da zaštiti tajnost podataka o osobama koje su ocjenjivale aktivnosti, projekte ili programe.  
  
[bookmark: _Toc9787]Prigovor  
  
Općina će vjerskim zajednicama, koje su nezadovoljne odlukom o neispunjavanju propisanih uvjeta natječaja i odlukom o dodjeli financijskih sredstava za financiranje vjerskih zajednica omogućiti podnošenje prigovora.   
  
Prigovor se može podnijeti u roku 8 dana od dana primitka pisane obavijesti o rezultatima natječaja, odnosno od dana primitka odluke o dodjeli financijskih sredstava za financiranje vjerskih zajednica.  
  
Prigovor se ne može podnijeti iz razloga nezadovoljstva visinom odobrenih sredstava.  
  
Podnošenje prigovora ne odgađa izvršenje odluke o dodjeli financijskih sredstava za financiranje vjerskih zajednica. 
  
Prigovor se podnosi Povjerenstvu u pisanom obliku, poštom ili usmeno na zapisnik, koje će preispitati navode prigovora te ga uputiti tijelu; Povjerenstvu za rješavanje prigovora koje prigovore rješava u roku od 8 dana od dana primitka prigovora te je njihova odluka o prigovoru konačna.   
  
Postupak dodjele financijskih sredstava vjerskim zajednicama je akt poslovanja i ne vodi se kao upravni postupak te se na postupak prigovora ne primjenjuju odredbe o žalbi kao pravnom lijeku u upravnom postupku, nego se postupak utvrđuje uvjetima natječaja sukladno Pravilniku o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Oriovac („Službeni vjesnik Općine Oriovac“, broj 14/25).   
  
[bookmark: _Toc9788]Ugovaranje  
  
Sa svim vjerskim zajednicama kojima su odobrena financijska sredstva Općina će potpisati ugovor 
o dodijeli financijskih sredstava, najkasnije 30 dana od dana donošenja odluke o financiranju.  
 
Ugovor se sastoji od općih uvjeta, koji je isti za sve korisnike i posebnog dijela.  
   
[bookmark: _Toc9789]Plaćanje i modeli plaćanja  
  
Isplata financijskih sredstava temelji se na uvjetima i dinamici plaćanja definiranima u ugovoru. Zahtjevi za isplatu bit će razrađeni sukladno napretku provedbe projekta ili programa te podnošenju odgovarajućih izvještaja.  
  
[bookmark: _Toc9790]Praćenje provedbe aktivnosti, projekta ili programa   
  
Praćenje provedbe financiranih aktivnosti, projekata ili programa provodit će se na dva načina: prihvaćanjem opisnih i financijskih izvještaja korisnika sredstava te obveznim terenskim posjetom vjerskim zajednicama od strane ovlaštenog službenika Općine za aktivnosti, projekte ili programe čije je razdoblje realizacije najmanje godinu dana i čija vrijednost premašuje 13.272,28 Eura.  
  
Korisnik sredstava proračuna Općine dužan je na propisanim obrascima dostaviti opisno i financijsko izvješće. Obrasci se mogu popunjavati putem računala ili ručno te se dostavljaju u papirnatom obliku ili elektronički najkasnije do 31. siječnja tekuće godine za aktivnosti, projekte ili programe za koje su u prethodnoj kalendarskoj godini dodijeljena sredstva proračuna Općine.  
  
U financijskom izvješću navode se cjelokupni troškovi aktivnosti, projekta ili programa, neovisno o tome iz kojeg su izvora financirani. Obvezno se dostavljaju i dokazi o nastanku troška podmirenog iz sredstava proračuna Općine (preslike faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslika naloga o prijenosu ili izvoda sa žiro računa).  
   
[bookmark: _Toc9791]Javnost i vidljivost  
  
Korisnik financiranja može poduzeti potrebne mjere da objavi činjenicu da je Općina financirala ili sufinancirala aktivnost, projekt ili program tako što će navesti aktivnost, projekt ili program i financijski doprinos Općine u svim informacijama za krajnje korisnike projekta.    
U svim obavijestima ili publikacijama korisnika financiranja koje se tiču aktivnosti, projekta ili programa, uključujući i one iznijete na konferencijama ili seminarima, korisnik financiranja može navesti da je projekt ili program financiran iz proračuna Općine. Sve publikacije vjerske zajednice, u bilo kojem obliku i preko bilo kojeg medija, uključujući internet mogu sadržavati sljedeću izjavu: »Ovaj je dokument izrađen uz financijsku podršku Općine Oriovac. Sadržaj ovoga dokumenta u isključivoj je odgovornosti (naziv vjerske zajednice) i ni pod kojim se uvjetima ne može smatrati kao odraz stajališta Općine Oriovac«.   
 
Korisnik financiranja ovlašćuje Općinu da objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova aktivnosti, projekta ili programa sukladno ugovoru.   
 
Općina može na zahtjev korisnika financiranja odustati od objavljivanja ovih informacija ako bi to ugrozilo korisnika financiranja ili nanijelo štetu njegovim interesima.  
[bookmark: _Toc9792]Zabrana dvostrukog financiranja  
  
Bez obzira na kvalitetu predložene aktivnosti, projekta ili programa Općina neće dati financijska sredstva za aktivnosti, projekte ili programe koje se već financiraju iz nekog javnog izvora i po posebnim propisima - kada je u pitanju ista aktivnost, projekt ili program koji se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora.  
  
[bookmark: _Toc9793] 

[bookmark: _GoBack]Natječajna dokumentacija:  
 
· Pravilnik,  
· Odluka o načinu raspodjele raspoloživih sredstava za financiranje vjerskih zajednica u 2026. godini,  
· Tekst Javnog natječaja,  
· Upute za prijavitelje,  
· Obrasci za prijavu aktivnosti, projekta ili programa:  Obrazac opisa aktivnosti, projekta ili programa,  
Obrazac proračuna aktivnosti, projekta ili programa,  
· Obrazac izjave o nepostojanju dvostrukog financiranja,  
· Obrazac ugovora o financiranju aktivnosti, projekta ili programa,  - 	Obrazac za ocjenu kvalitete/vrijednosti aktivnosti, projekta ili programa. 
· Obrasci za izvještavanje:  
Obrazac opisnog izvještaja provedbe aktivnosti, projekta ili programa,  Obrazac financijskog izvještaja provedbe aktivnosti, projekta ili programa. 
 
 
[bookmark: _Toc9794]Zaštita osobnih podataka  
  
Sukladno članku 6. stavku 1. točki c) Opće uredbe o zaštiti osobnih podataka EU (2016/679) i Zakona o provedbi Opće uredbe o zaštiti podataka („Narodne novine“ br. 42/2018), Općina Oriovac, kao voditelj obrade: prikuplja, obrađuje i javno objavljuje osobne podatke prijavitelja u svrhu provedbe postupka dodjele financijskih sredstava za financiranje aktivnosti, projekata i programa koje provode vjerske zajednice na području Općine Oriovac u 2026. godini.  
 
Svi prijavitelji aktivnosti, programa ili projekata čiji se osobni podaci prikupljaju, obrađuju i javno objavljuju, temeljem odredbi Opće uredbe o zaštiti osobnih podataka imaju sljedeća prava: pravo na pristup osobnim podacima, pravo na ispravak, brisanje ili ograničenje obrade dostavljenih osobnih podataka, pravo na prigovor na obradu te pravo na prenosivost osobnih podataka.  
   
[bookmark: _Toc9795]Dodatne informacije  
  
Obrazac opisa aktivnosti, projekta ili programa, Obrazac proračuna aktivnosti, projekta ili programa, Obrazac izjave o nepostojanju dvostrukog financiranja, Obrazac ugovora o financiranju aktivnosti, projekta ili programa, Obrazac opisnog izvještaja provedbe aktivnosti, projekta ili programa, Obrazac financijskog izvještaja provedbe aktivnosti, projekta ili programa te Obrazac za ocjenu kvalitete/vrijednosti aktivnosti, projekta ili programa su sastavni dio ovih Uputa za prijavitelje.   
 
Za sva pitanja koja nisu definirana Javnim natječajem i Uputama za prijavitelje relevantan je  
Pravilnik o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Oriovac („Službeni vjesnik Općine Oriovac“, broj 14/25). 

